член 2, параграф 10 от основния регламент.
 (134)
 Тъй като за износа на продукта, предмет на прегледа, няма отстъпка от ДДС при износ, към нормалната стойност беше приложена корекция във възходяща посока в размер на 17 % ДДС при износ, както и корекция в низходяща посока на експортната цена за разходи за международен и вътрешен превоз на товари и за застраховка.
 3.6. Дъмпингов марж
 (135)
 При липсата на съдействие от страна на китайските производители Комисията сравни нормалната стойност на сходния продукт с експортната цена на равнище франко завода в съответствие с член 2, параграфи 11 и 12 от основния регламент.
 (136)
 Въз основа на това Комисията установи дъмпингов марж, изразен като процент от цената CIF на границата на Съюза без платено мито, в размер на 55 %.
 (137)
 Поради това Комисията направи заключението, че през разследвания период в рамките на прегледа дъмпинговият внос е продължил.
 3.7. Вероятност за продължаване на дъмпинга, ако мерките бъдат отменени
 (138)
 В допълнение към констатацията за съществуването на дъмпинг през разследвания период в рамките на прегледа, в съответствие с член 11, параграф 2 от основния регламент Комисията разследва вероятността за продължаване на дъмпинга, ако мерките бъдат отменени. Бяха анализирани следните допълнителни елементи: производственият капацитет и свободният капацитет в КНР, привлекателността на пазара на Съюза и изкривяванията при суровините.
 (139)
 Поради неоказването на съдействие от страна на производителите от КНР това проучване беше основано на информацията, с която Комисията разполагаше, а именно информацията, предоставена в искането и информацията, получена от други налични източници, като например базата данни по член 14, параграф 6 от основния регламент, както и информацията, получена от заинтересовани страни по време на разследването.
 3.7.1. Производствен капацитет и свободен капацитет в КНР
 (140)
 При липсата на съдействие от страна на производителите от КНР следното заключение се основава на информацията, предоставена в искането за преглед, информацията, предоставена от промишлеността на Съюза по време на разследването, както и информацията, предоставена от Shaanxi Yuheng Tungsten & Molybdenum Industrial Co., Ltd.
 (141)
 В искането за преглед китайският капацитет за производство на волфрамови електроди е оценен в рамките на 2 000 000 до 4 000 000 kg годишно. Капацитетът, установен при предходното разследване в рамките на прегледа с оглед изтичане на срока на действие на мерките, е бил 1 600 000 kg, с процент на използване на капацитета 63 %, което е довело до неизползван капацитет от около 600 000 kg, надхвърлящ почти пет пъти общото потребление на Съюза.
 (142)
 В настоящото разследване двамата производители, участвали на етапа на изготвяне на извадката, докладваха 17 % свободен капацитет. Ако този коефициент се приложи към най-умерената прогноза за производствения капацитет в КНР, това означава, че свободният ѝ капацитет значително надхвърля общото потребление на сходния продукт в Съюза.
 (143)
 Следователно може да се заключи, че в КНР съществува значителен свободен капацитет, който би могъл да бъде насочен към Съюза, ако се допусне срокът на мерките да изтече. Също така нищо не показва, че пазарите на трети държави или вътрешният пазар биха могли да усвоят този значителен свободен капацитет.
 3.7.2. Привлекателност на пазара